open-index/open-wikipedia-markdown huggingface dataset:
अंतर्राष्ट्रीय भ्रष्टाचार विरोधी दिवस के बारे में बतावल गइल बा

thumb| अंतर्राष्ट्रीय भ्रष्टाचार विरोधी दिवस
thumb| संयुक्त राष्ट्र के भ्रष्टाचार के खिलाफ महासन्धि (2003) के अध्याय V में साफ कइल गइल बा कि भ्रष्टाचार के खिलाफ लड़ाई में एसेट रिकवरी एगो अंतर्राष्ट्रीय प्राथमिकता बा।भ्रष्टाचार विरोधी खातिर जन जागरूकता पैदा करे खातिर 31 अक्टूबर 2003 के भ्रष्टाचार के खिलाफ संयुक्त राष्ट्र महासन्धि पारित भइला के बाद से हर साल 9 दिसंबर के अंतर्राष्ट्रीय भ्रष्टाचार विरोधी दिवस मनावल जाला।

## पृष्ठभूमि
एह महासन्धि में  कहल गइल बा कि संयुक्त राष्ट्र : समाजन के स्थिरता आ सुरक्षा खातिर भ्रष्टाचार से पैदा होखे वाला समस्या आ खतरा के गंभीरता से चिंतित, लोकतंत्र, नैतिक मूल्य आ न्याय के संस्था आ मूल्यन के कमजोर करे आ सतत विकास आ कानून के राज के खतरा में डाले वालाआ अधिवेशन में एह अधिकार के प्रत्यायोजित करेला कि: भ्रष्टाचार के रोकथाम आ मुकाबला करे के उपाय सभ के अउरी कुशलता आ कारगर तरीका से बढ़ावा दिहल आ मजबूत कइल... भ्रष्टाचार के रोकथाम आ एकरे खिलाफ लड़ाई में अंतर्राष्ट्रीय सहयोग आ तकनीकी सहायता के बढ़ावा दिहल, सुविधा आ समर्थन कइल... [आ] जन मामिला आ जनता के ईमानदारी, जवाबदेही आ उचित प्रबंधन के बढ़ावा दिहल धन-दउलत…

## "Your NO Counts" अभियान
"Your NO Counts" अभियान संयुक्त राष्ट्र विकास कार्यक्रम आ संयुक्त राष्ट्र के नशा आ अपराध कार्यालय द्वारा अंतर्राष्ट्रीय भ्रष्टाचार विरोधी दिवस (9 दिसंबर) के मनावे आ भ्रष्टाचार के बारे में जागरूकता पैदा करे आ एकरा से लड़े के तरीका के बारे में जागरूकता पैदा करे खातिर बनावल गइल एगो संयुक्त अंतर्राष्ट्रीय अभियान हवे।

साल 2009 के संयुक्त अंतर्राष्ट्रीय अभियान एह बात पर केंद्रित रहल कि कइसे भ्रष्टाचार अंतर्राष्ट्रीय स्तर पर सहमत सहस्राब्दी विकास लक्ष्य के हासिल करे के कोसिस में बाधा डाले ला, लोकतंत्र आ कानून के राज के कमजोर करे ला, मानव अधिकार के उल्लंघन के कारण होला, बाजार के विकृत करे ला, जीवन के गुणवत्ता के क्षरण करे ला आ संगठित अपराध, आतंकवाद, आ मानव सुरक्षा खातिर अउरी खतरा।

*

श्रेणी:यूनाइटेड नेशंस के दिवस
राजवंशी भाषा

**राजवंशी** या **कामतापुरी** या **रंगपुरी** एगो इंडो-आर्य भाषा ह, जवन पूर्वोत्तर भारत, उत्तरी बांग्लादेश, आ नेपाल के पूरबी हिस्सा में राजवंशी समुदाय द्वारा बोलल जाला‌ भाषा ह। राजवंशी भाषी कई गो लोग कोच भाषा भी बोले ला आ अक्सर बंगाली आ असमीया भाषा भी बोल सके ला आ समझ सके ला। एह भाषा के कई तरह के नाँव बा, जइसे कि राजवंशी, कामतापुरी, रंगपुरी, गोवालपारीया, ताजपुरी इत्यादि। राजवंशी भाषा बंगाली आ असमीया भाषा सभ से मिलत जुलत भाषा हवे।

## बाहरी कड़ी
*कामतापुरी विकिमीडिया
*राजबंशी विकिमीडिया (नेपाल)

## सन्दर्भ

श्रेणी:आसाम के संस्कृति
श्रेणी:भाषा
स्तन संभोग

**स्तन संभोग** एगो गैर-भेदक यौन क्रिया हवे, जवना में महिला पुरुष के लिंग के अपना स्तन के बीच धकेल के यौन क्रिया के पूरा करेले।

## चित्र गैलरी

## सन्दर्भ

श्रेणी:मानव कामुकता
अँगुरियावल (सेक्स)

**अँगुरियावल** चाहे **अँगुरी कइल** हाथ के अँगुरी के इस्तेमाल से योनि भा गुदा के उत्तेजित करे के क्रिया ह। ई खुद से अकेलहूँ कइल जा सके ला आ पार्टनरो के संघे कइल जा सके ला।

## सुरक्षा आ यौन उत्पीड़न

आम तौर प अंगुरी कइल सुरक्षित सेक्स मानल जाला। बिना सहमति के यौन पैठ के कानूनी तौर प कइसे वर्गीकृत कईल जाला, इ अधिकार क्षेत्र प निर्भर करेला। उदाहरण खातिर, बिना सहमति के अँगुरी से योनि भा गुदा में घुसावल ऑस्ट्रेलिया में बलात्कार आ अमेरिका में जबरन बलात्कार हवे। स्कॉटलैंड में बलात्कार शब्द के इस्तेमाल खाली लिंग घुसे खातिर होला जबकि अँगुरी के घुसे से "पेनेट्रेटिव यौन उत्पीड़न" मानल जा सके ला।

## चित्र गैलरी
thumb|पुरुष द्वारा औरत के अँगुरी कइल।
thumb|खुद से अँगुरी करत एगो औरत।

श्रेणी:सेक्स
श्रेणी:मानव कामुकता
प्रियंका सिंह

**प्रियंका सिंह** एगो भारतीय प्लेबैक गायिका आ कलाकार हई जे मुख्य रूप से भोजपुरी आ हिंदी सिनेमा में सक्रिय बाड़ी .महुआ चैनल पर प्रसारित रियलिटी शो *सुर संग्राम* *सीजन -  १* से गायन के शुरुआत कइली. भोजपुरी, हिन्दी आ असमिया में दू हजार से अधिका गीत गवले बानी.

## शुरुआती जीवन
प्रियंका सिंह १९ साल के उमिर में टेलीविजन पर डेब्यू करे से पहिले कई गो संगीत प्रतियोगिता जीत लिहली.

## करियर

सिंह आपन यूट्यूब चैनल शुरू कइली जवना के नाम प्रियंका सिंह आफिशियल राखल गइल. 

साल 2016 में ऊ गायक आ अभिनेता पवन सिंह का साथे "चालकता हमारो जवानिया ये राजा" गवले रहली.

सिंह बॉलीवुड संगीत निर्देशक आ फिलिम निर्माता लोग के साथे काम करे लें।

## मान्यता
2019 आ 2020 में छत्तीसगढ़ के मैनपत महोत्सव में आपन प्रस्तुति दिहली।

## संदर्भ

श्रेणी:जियत लोग
श्रेणी:1990 में जनम
श्रेणी:भारतीय गायिका
निमकी

**निमकी**, जेकरा के उत्तरी भारत के अधिकतर जगहन पर **नमक पारा** कहल जाला, एक किसिम क नमकीन बाटे। ई लगभग पूरा भारत में बनावल खाइल जाला, हालाँकि, बिहार, पूरबी उत्तर प्रदेश आ बाक़ी भोजपुरी इलाका में एकरा के 'निमकी' चाहे 'नमकीन' के नाँव से जानल जाला। ई राजस्थान के मठरी सी मिलत जुलत पकवान बाटे।

निमकी एक तरह के छान के पकावल जाये वाला नमकीन हा। ई मैदा में नून डाल के, आ तेल चाहे घीव के मोयन दे के पानी से सानल जाला आ पहिले पातर-पातर-पट्टी के रूप में आ फिर बरफी नियर शेप में काट के शुद्ध देसी घीव चाहे रिफाइंड चाहे कौनों दूसर खाए वाला तेल में छान के पकावल जाला। सवाद बढ़ावे खातिर सुगंधित मसाला सभ में एह में खड़ा जेवाइन, जीरा, मंगरइल इत्यादि डालल जाला। मोयन से ई कुरकुरा बने ला।

निमकी के नमकीन के रूप में अकेलहू खायल जा सके ला - आमतौर प चाय-कॉफ़ी के साथे चाहे शर्बत के साथे। कई पकवान सभ में ई एक्स्ट्रा सवाद बढ़ावे वाला चीज के रूप में ऊपर से भी डाल के खाइल जाला - जैसे की छोला-समोसा, मटर के छोला, खस्ता-छोला, चाहे पोहा के ऊपर डाल के खाइल जाला।

## इहो देखल जाय
* मठरी
* सेव
* खुरमा

श्रेणी:नमकीन
श्रेणी:भारतीय पकवान
चीनी मिट्टी

**चीनी मिट्टी** (अंग्रेजी: Porcelain  ‍ˈपॉसलिन्‌) एक तरह क सिरैमिक पदार्थ ह जे आमतौर पर महँगा कप-प्लेट आ जार-जरवा नियर बर्तन बनावे खातिर इस्तेमाल होखे ला। ई कच्चा माल, जेह में बिसेस रूप से काओलिनाइट शामिल होला, के भट्ठी में  के बीच के ताप पर बनावल जाला। ई बाक़ी माटी के बर्तन सभ के तुलना में बेसी हार्ड होला, अधिक उज्जर होला आ ओपदार चाहे बिना ओप के हो सके ला, हालाँकि, एह में पत्थर नियर पॉलिश से चमक ना आवे ला बलुक चमकदार चीज के लेप कइल जाला। एकर कठोर होखल आ उज्जर होखल एकरा के बर्तन बनावे खातिर उपयोगी बनावे ला।

मानल जाला की एह तरीका से बर्तन बनावे के आबिस्कार चीन में भइल रहे। बर्तन के अलावे एकर इस्तेमाल सजावटी सामान जइसे की फूलदान, मूर्ती इत्यादि बनावे आ बिजली के इंसुलेटर सामन बनावे में भी होखे ला। एकरा से मिलत-जुलत पदार्थ चाहे एही क एगो किसिम बोन चाइना हवे जे बर्तन बनावे में इस्तेमाल होला। बोन चाइना में कच्चा माल में हड्डी के राख शामिल होला जेकरा चलते ई अउरी बेसी हार्ड आ उज्जर होखे ला। अकसर चीनी मिट्टी के बर्तन सभ पर सजावटी फूल-पत्ता चाहे पैटर्न क चित्रकारी होखे ला। ई ट्रांसलूसेंट हो सके लें, मने की आरपार कुछ रोशनी पास हो सके ले बाकी पूरा तरीका से शीशा नियर ट्रांसपैरेंट (जेकरा आरपार लउके) ना होखे लें।
थाली

**थाली** परंपरागत रूप में उत्तरी भारत में पूरा भोजन होला जेह में चावल, दाल, रोटी, *सब्जी* आ अउरी साइडडिस जइसे चटनी, अचार, पापड़, सलाद नियर चीज शामिल होखे लीं। ई आमतौर पर गोल थरिया में परोसल जाला जेह में कटोरी सभ के इस्तेमाल होखे ला दाल, आ रसदार चीजन के परोसे खातिर। थाली शब्द माने गोल थरिये होला बाक़ी इहे नाँव एह में परोसल पूरा भोजन के पड़ गइल। होटल आ रेस्टोरेंट सभ में अलग-अलग चीज ऑर्डर ना क के पूरा भोजन थाली के नाँव से ऑर्डर कइल जा सके ला।

दक्क्षिण भारत में ई ***भोजनम्*** के नाँव से जानल जाला। परंपरागत रूप से काँसा (फूल) के थरिया आ कटोरी में परोसल जाला।

## संदर्भ

श्रेणी:उत्तर भारतीय पकवान
यौन प्रवेश

**यौन प्रवेश** (अंग्रेजी: Sexual penetration) लिंग के औरत के योनि में या पुरुष या औरत के गुदा में घुसावल कहल जाला। एकरे अलावा डिल्डो भा कृत्रिम लिंग के घुसपैठ के यौन प्रवेश के एगो रूप मानल जाला। दूसर ओर योनि भा गुदा से अंगुरी लगावल यौन प्रवेश ना मानल जाला।

## लिंग योनि में प्रवेश करेला

जब पुरुष आपन लिंग महिला के योनि में घुसावेला त एकरा के यौन संबंध कहल जाला। जब कवनो लिंग के दोसरा आदमी के गुदा में डालल जाला त ओकरा के गुदा संभोग कहल जाला।

## सन्दर्भ

श्रेणी:मानव कामुकता
रेणुका सिंह

**रेणुका सिंह** (अंग्रेजी: Renuka Singh; जनम 1 फरवरी 1996) एगो भारतीय क्रिकेटर बाड़ी जे हिमाचल प्रदेश के महिला क्रिकेट टीम खातिर खेले लीं। ऊ 2019–20 के महिला एकदिवसीय लीग में 23 गो विकेट ले के अग्रणी विकेट लेवे वाली रहली। अगस्त 2021 में आस्ट्रेलिया के खिलाफ एकदिना सीरीज खातिर भारतीय महिला क्रिकेट टीम खातिर इनके पहिला कॉल-अप मिलल।  ऊ 7 अक्टूबर 2021 के आस्ट्रेलिया के खिलाफ भारत खातिर महिला टी20 इंटरनेशनल (WT20) में आपन डेब्यू कइली।

## सन्दर्भ
नमकीन

220px|thumb|2019 के कुंभ मेला के दौरान बिकात नमकीन
**नमकीन** भारतीय उपमहाद्वीप में कई किसिम के पकवान सभ खातिर एगो आम चलन के नाँव हवे जिनहन में नमक-मसाला पड़ल होला आ भूज के चाहे छान के बनावल जालें।आमतौर पर नमकीन में फ्राई कइल चना के दाल, मोम्फली, मसुरी, मटर आ चिउरा; छान के बनावल सेव, भुजिया, छोट-छोट आलू के चिप्स इत्यादि चीज एक साथे मिक्स कइल जालीं; भूँजल चाहे फ्राई कइल काजू, बदाम, आ अउरी कई किसिम के सूखा मेवा आ बीया सभ के भी मिलावल जा सके ला।

मिक्स नमकीन के अलावा एकर बहुत सारा आइटम अलगा से अपने आप में नमकीन कहल जा सके लें आ नमकीन के रूप में खाइल जा सके लें। ई आम भारतीय स्नैक्स हवें जे चाय-काफ़ी चाहे शर्बत के साथे कब्बो खाइल जा सके लें। बिहार में मैदा के बनल निमकी के अपने आप में नमकीन कह दिहल जाला। बियाह चाहे अउरी अइसन समारोह सभ में आमतौर पर मिक्स नमकीन परोसल जाला। सेव आ निमकी नियर नमकीन सभ के छोला-समोसा, खाली चना चाहे मटर के छोला, पोहा नियर पकवान सभ के ऊपर से डाल के खाइल जा सके ला।

आमतौर पर हल्दीराम, बिकानो, पारले आ अउरी अइसन कई कंपनी बाड़ी जे वीविध किसिम क नमकीन बनावे लीं। हल्दीराम क भुजिया, नवरतन आ खट्टा-मीठा कुछ टिपिकल भारतीय नमकीन बाड़ें।

## गैलरी


File:Bombaymix.jpg|बंबईया मिक्स, एक किसिम क मिक्स नमकीन
File:Sev 2013-12-01 16-57.jpg|सेव, एक किसिम क नमकीन ह
File:Masala puri.jpg|मसाला पूरी के ऊपर डालल सेव
File:ঢাকার ফুটপাতের ঝালমুড়ি.jpg|बंगाली नमकीन, झालमुड़ी


## संदर्भ

## किताब
* 

श्रेणी:नमकीन
श्रेणी:भारतीय स्नैक्स
भूजा

**भूजा** चाहे **भूँजा**, एक किसिम क भारतीय स्नैक्स ह। ई चाउर, चना, जौ, मोम्फली नियर अनाज चाहे बिया सभ के भूज के बनावल जाला आ सुबेरे साँझ हल्का फुल्का खाना (स्नैक्स) के नियर खाइल जाला। एकरा के गुड़-भेली के साथे खाइल जा सके ला चाहे नमक आ चटनी के साथे खाइल जा सके ला। उतर भारत में ई आज के समय में ठेला पर बिकाला जहाँ कई किसिम के अनाज के तुरंते भूज के कागज के ठोंगा में भर के बेचल जाला।
बोलोग्ना यूनिवर्सिटी

**बोलोग्ना विश्वविद्यालय,** इटली के बोलोग्ना शहर में स्थित, दुनिया के सबसे पुरान विश्वविद्यालय हवे, जेकर स्थापना 1088 ईस्वी में भइल। ई विश्वविद्यालय उच्च शिक्षा के क्षेत्र में निरंतर संचालन में रहल सबसे पुरान संस्था मानल जाला।

## इतिहास आउर स्थापना

बोलोग्ना विश्वविद्यालय के स्थापना 11वीं सदी में भइल, जब इरनेरियस नामक विद्वान कानूनी अध्ययन के पढ़ावे शुरू कइलन। 12वीं आउर 13वीं सदी में ई विश्वविद्यालय कैनन आउर सिविल कानून के अध्ययन के प्रमुख केंद्र बन गइल, जेकरा चलते ई यूरोप भर के छात्र लोग के आकर्षित कइलस।

### शैक्षणिक स्वतंत्रता आउर चार्टर

1155 या 1158 में, विश्वविद्यालय "कॉन्स्टिट्युटियो हैबिटा" नामक शैक्षणिक चार्टर अपनवलस, जे यात्रा करे वाला विद्वान लोग के शिक्षा के हित में बिना बाधा के आवागमन के अधिकार दिहलस। आज ई के "शैक्षणिक स्वतंत्रता" के मूल मानल जाला।

## वर्तमान स्थिति आउर रैंकिंग

आज, बोलोग्ना विश्वविद्यालय में 90,000 से अधिक छात्र नामांकित बा लोग, जेकरा चलते ई यूरोप के सबसे बड़ा विश्वविद्यालयन में से एक हवे। ई विश्वविद्यालय प्रमुख अंतरराष्ट्रीय रैंकिंग में इटली के शीर्ष 5 विश्वविद्यालयन में शामिल बा।

## महत्व
### महिला शिक्षा में योगदान

बोलोग्ना विश्वविद्यालय महिला शिक्षा में महत्वपूर्ण भूमिका निभवलस। बेटिसिया गोज्जादिनी इहाँ से विश्वविद्यालय डिग्री प्राप्त करे वाली आउर विश्वविद्यालय में पढ़ावे वाली पहिला महिला रहली। लौरा बासी, विज्ञान में डॉक्टरेट आउर विश्वविद्यालय में वेतनभोगी प्रोफेसर पद प्राप्त करे वाली पहिला महिला रहली।
### अंतरराष्ट्रीय संबंध आउर विस्तार

बोलोग्ना विश्वविद्यालय के अंतरराष्ट्रीय संबंध मजबूत बा। ई कई अंतरराष्ट्रीय नेटवर्क के सदस्य हवे, जइसे कि कोइम्ब्रा ग्रुप, यूरोपियन यूनिवर्सिटीज एसोसिएशन, आउर गिल्ड ऑफ़ यूरोपियन रिसर्च-इंटेंसिव यूनिवर्सिटीज। विश्वविद्यालय के परिसर बोलोग्ना के अलावा चेजेना, फॉर्ली, रावेना, आउर रिमिनी में भी स्थित बा।

### सांस्कृतिक आउर शैक्षणिक महत्व

बोलोग्ना विश्वविद्यालय के इतिहास आउर परंपरा शिक्षा आउर शोध के क्षेत्र में महत्वपूर्ण योगदान कइले बा। ई विश्वविद्यालय शैक्षणिक स्वतंत्रता, महिला शिक्षा, आउर अंतरराष्ट्रीय सहयोग के प्रोत्साहित कइले बा, जेकरा चलते ई आजो उच्च शिक्षा के क्षेत्र में अग्रणी भूमिका निभावत बा।

## संदर्भ

श्रेणी:इटली
श्रेणी:यूनिवर्सिटी आ कालेज
सेंट्रल यूनिवर्सिटी

भारत में **सेंट्रल यूनिवर्सिटी** () सार्वजनिक यूनिवर्सिटी हईं, जे भारत के संसद के अधिनियम से स्थापित कइल गइल बाड़ी स आ शिक्षा मंत्रालय के उच्च शिक्षा विभाग के अधीन आवेलीं, सिवाय नौ यूनिवर्सिटी के, जे अलग-अलग मंत्रालयन के अधीन बाड़ीं।

आम तौर पर, भारत में यूनिवर्सिटी के मान्यता यूनिवर्सिटी अनुदान आयोग (यूजीसी) से मिलेला, जेकरा अधिकार यूनिवर्सिटी अनुदान आयोग अधिनियम, 1956 से प्राप्त होला। एकरा अलावा, 15 पेशेवर परिषदन के स्थापना भइल बा, जवन अलग-अलग मान्यता अउर समन्वय के पहलू पर निगरानी रखेला।

सेंट्रल यूनिवर्सिटी सभ के सेंट्रल यूनिवर्सिटी अधिनियम, 2009 के तहत कवर कइल गइल बा, जेकरा तहत इनकर उद्देश्य, अधिकार, शासन आदि नियमन कइल जाला, अउर 12 नया यूनिवर्सिटी के स्थापना कइल गइल। जून 2023 तक, यूजीसी के द्वारा प्रकाशित सेंट्रल यूनिवर्सिटी के लिस्ट में कुल 56 सेंट्रल यूनिवर्सिटी शामिल बा।

## लिस्ट

## नोट


## संदर्भ
गिनती (भाषा बिज्ञान)

**गिनती** ( भाषा बिज्ञान में, नंबर भा संख्या शब्द के भाषाई में नाँव होला। शुरुआती कुछ नंबर सभ के अलग-अलग नाँव होला आ बाद में एगो पैटर्न पकड़ के कंबीनेशन में एह नंबर सभ के भाषा में ब्यक्त कइल जा सके ला। 

## भोजपुरी में गिनती

भोजपुरी भाषा में गिनती हिंदी समूह के भाषा सभ नियन होखे ला आ दशमलव सिस्टम के आधार पर चले ला।

## हिंदी में गिनती

श्रेणी:भाषा विज्ञान
प्रयाग कुंभ मेला

**प्रयाग कुंभ मेला**, जेकरा के **इलाहाबाद कुंभ मेला** के नाम से भी जानल जाला, एगो मेलाबा, जे हिंदू धर्म से जुड़ल बा आ भारत के इलाहाबाद (प्रयागराज) नगर में त्रिवेणी संगम पर लागे ला। त्रिवेणी संगम ओह जगह के कहल जाला, जहवाँ गंगा, जमुना आ मिथकीय सरस्वती नदी मिलेला। ई त्योहार मुख्य रूप से पानी में डुबकी लगा के नहान के धार्मिक अनुष्ठान खातिर प्रसिद्ध बा, बाकिर ई एकरा संगे समुदायिक व्यापार, विभिन्न मेला, संत लोग के धार्मिक प्रवचन, गरीब आ साधु-संतन के सामूहिक भोजन आ मनोरंजन के कार्यक्रमन के भी समावेश करे ला।

2019 में करीब 50 मिलियन आ 2013 के महाकुंभ मेला में लगभग 30 मिलियन लोगन के भीड़ इहां के गंगा नदी में पवित्र स्नान खातिर जुटल रहली। ई दुनियाके सबसे बड़का शांतिपूर्ण भीड़भाड़ वाला आयोजनन में गिनल जाला।

ई मेला चार गो मेला में से एक बा, जे परंपरागत रूप से कुंभ मेला के रूप में मानल जालें। एगो सालाना मेला, जेकरा के माघ मेला कहल जाला, प्राचीन काल से प्रयाग के त्रिवेणी संगम पर आयोजित होत आ रहल बा (कम से कम शुरुआती शताब्दी CE से)। ई स्थल, एकर पवित्रता, स्नान यात्रा आ वार्षिक त्योहार के वर्णन प्राचीन पुराण आ महाकाव्य महाभारत में मिलेला। ई त्योहार बाद के युग के ग्रंथन में भी मिलेला, जइसे मुगल साम्राज्य के मुस्लिम इतिहासकार लोगन के लिखल किताबन में।

हालाँकि, ई स्रोत "कुंभ मेला" शब्द के प्रयाग (इलाहाबाद) के स्नान पर्व खातिर इस्तेमाल ना करेलन। इलाहाबाद में कुंभ मेला के पहिला उल्लेख औपनिवेशिक युग के दस्तावेजन में 19वीं सदी के मध्य के बाद ही मिलेला। मानल जाला कि प्रयाग के लोकल ब्राह्मण (प्रयागवाल) लोगन ई समय के आसपास 6 साल के कुंभ, 12 साल के चक्र में महाकुंभ मेला आ वार्षिक माघ मेला के परंपरा अपनवलें। तब से हर 12 साल में माघ मेला महाकुंभ मेला बन जाला, आ 6 साल के बाद कुंभ मेला या अर्धकुंभ (आधा कुंभ, जेकरा भोजपुरी में कुंभी'ओ कहल जाला) मेला कहल जाला।

## इहो देखल जाय
* उज्जैन कुंभ मेला (सिंहस्थ कुंभ)

श्रेणी:इलाहाबाद
श्रेणी:इलाहाबाद के पर्यटक आकर्षण सभ
श्रेणी:कुंभ मेला
सूडोसाइंस

***सूडोसाइंस*** (, उच्चा. *सूडोसाइंस* अरथ: झूठ बिग्यान चाहे **झूठ विज्ञान**) ओह बयान, विश्वास, आ अभ्यास के कहल जाला जे अपना के वैज्ञानिक आ तथ्यात्मक बतावे ला, लेकिन वैज्ञानिक विधि के अनुकूल ना होखे ला। सूडोसाइंस के अक्सर अइसन दावा सभ से चीन्हल जा सके ला जे दावा विरोधाभासी, बढ़ा-चढ़ा के बतावल गइल, अनफाल्सीफियेबल दावा होखें; ई पुष्टि पक्षपात भा कन्फर्मेशन बायस (confirmation bias) पर निर्भर होखे लें बजाय कठोर खंडन के प्रयास के; एह में दूसरका विशेषज्ञ लोग से मूल्यांकन के खुलापन के कमी होला, हाइपोथीसिस बनावे के दौरान व्यवस्थित तरीका के नामौजूदगी होला; आ झूठ वैज्ञानिक हाइपोथीसिस के प्रयोगशाला में गलत साबित होखे के बावजूद एकरा पर अटल/अड़ल रहे के आदत देखल जाला। ई "जंक साइंस" से अलगे ह।

## नोट


## संदर्भ

## बिब्लियोग्राफी

* 

श्रेणी:बिज्ञान
लुंबिनी केबिल कार

[thumb|[कामख्या मंदिर, नेपाल जे एह केबिल कार के पहुँचे के मुख्य जगह हव]]
**लुंबिनी केबिल कार** नेपाल के लुंबिनी प्रदेश में बुटवल से ले के बसंतपुर, पाल्पा तक ले एगो करीबन तीन किलोमीटर लमहर गोंडोला केबिल कार बाटे। एह केबिल कार द्वारा कामाख्या मंदिर ले पहुँचल जा सके ला। एह प्रोजेक्ट पर काम 2013 से शुरू भइल रहल बाकी एकर औपचारिक शिलान्यास साल 2021 में भइल रहे आ ई 2023 से चालू भ गइल।

## संदर्भ

श्रेणी:नेपाल के पर्यटक आकर्षण
गूगल सर्च

**गूगल जोह** (जेकरा के **गूगल सरच** आ **गूगल डॉट कॉम** भी कहल जाला) गूगल दवारा चलावल एगो सरच इंजन हवे। एह में इस्तेमाल करे आला लोग कीवर्ड आ वाक्यांश डाल के बेब पर जनकारी जोह सकेला। गूगल सरच जोह कवेरी से जुड़ल होखे के अधार पऽ बेबसाइट सभ के बिसलेसन आ रैंकिंग करे खातिर एल्गोरिदम के इस्तेमाल करेला। ई दुनिया भर में सभसे परसिध जोह इंजन हवे।

गूगल जोह दुनिया के सभसे बेसी देखल जाए आला वेबसाइट हऽ। साल 2020 के हिसाब से गूगल जोह के ग्लोबल सरच इंजन बजार में 92% हिसा बा।  सिमिलरवेब दवारा दिहल गइल डेटा के अनुसार गूगल के महीना मे गलोबल टरेफिक के लगभग 26.75% अमरिका से, 4.44% भारत से, 4.4% बरजिल से, 3.92% यूनाइटेड किंगडम से आ 3.84% जपान से आवेला। 

गूगल दवारा वापिस कइल गइल खोज परिनाम सभ के कतार मे कुछो हद तक, " पेजरैंक " नाँव के परधान रैंक सिस्टम पर आधारित बा। गूगल जोह कस्टमाइज्ड जोह खातिर केतना अलगा बिकलपो उपलब्ध करावेला। कुछ खास जोह बेहवार के सामिल करे, बाहर करे, निर्दिष्ट करे भऽ जरूरत करे खातिर चिन्ह सभ के इस्तेमाल करेला आ बिसेस इंटरैक्टिव अनुभव भी देला। जइसे कि उड़े के इसथिती आ पैकेज ट्रैकिंग, मौसम के भाबिस बानी, पईसा, इकाई, आ समय के बदले, सबद के परिभासा, आ अउरी बहुत कुछो खातिर इस्तेमाल होला।

गूगल जोह के मुख मकसद बेब सरवर दवारा पेस कइल जाए आला सारवजनिक रूप से असान दस्तावेजन में पाठ जोहाई होला, जवना के दोसर डेटा के उलट होला, जइसे कि डेटाबेस में मिलल छवि आ डेटा। एकरा के सबसे पहिलका रूप मे 1996 में लैरी पेज, सर्गेई ब्रिन, आ स्कॉट हसन द्वारा विकसित कइल गइल रहे .    जोह इंजन सुसान वोजसिकी के मेनलो पार्क घर के गैराज में भी लगावल रहुवे।  2011 में गूगल " गूगल भवाइस जोह " सुरू कइलस जेह में लिखला के बजाए बोलके जोह सकत जा सके।  2012 में गूगल एगो सिमेंटिक जोह फीचर पेस कइलस जेकर नाँव नॉलेज ग्राफ रहल।

जोह सबदन के आवृत्ति के विश्लेसन, आरथिक, सामाजिक आ स्वास्थ्य रुझान के संकेत दे सकेला।  गूगल पऽ जोह सबद सभ के इस्तेमाल के आवृत्ति के बारे में डेटा के गूगल टरेंड के इस्तेमाल से खुल के पूछताछ कइल जा सकेला आ ई फ्लू के परकोप आ बेरोजगारी के असतर के संगे सहसंबंधित बतावल गइल बा, आ ई जनकारी परंपरागत रिपोर्टिंग तरीका आ सरवेछन  2016 के बीच से गूगल के सरच इंजन गहिरा न्यूरल नेटवर्क पर निरभर होखे लागल बा । 

## संदर्भ

श्रेणी:सोशल मीडिया
टेलेविसा

**टेलेविसा** () मैक्सिकन मीडिया आ दूरसंचार कंपनी हवे जेकर मुख्यालय मेक्सिको सिटी में बा। ई मैक्सिकन स्टॉक एक्सचेंज आ न्यूयॉर्क स्टॉक एक्सचेंज में सूचीबद्ध बा।

दुनिया के सबसे बड़ स्पेनिश भाषी देश मेक्सिको के टेलीविजन बाजार में ई कंपनी हावी बिया आ एकर दर्शकन के हिस्सेदारी साठ से पचासी फीसदी बा. एकर परिचालन लैटिन अमेरिकी के अउरी देस सभ में भी बा आ मुख्य रूप से पचहत्तर से ढेर देस सभ में टेलीनोवेला के निर्यात करे ला।

## संदर्भ

श्रेणी:कंपनी
श्रेणी:मीडिया
मीराबाई

**मीरा** चाहे **मीराबाई** (हिज्जे कई बेर **मीराँ** लिखल जाला), जिनका के **संत मीराबाई** के रूप में सम्मान दिहल जाला, 16वीं सदी के एगो हिंदू रहस्यवादी कवी आ कृष्ण के भक्त रहली। इनका के भक्त संत के रूप में मान्यता दिहल जाला, बिसेस रूप से उत्तर भारत के हिंदू परंपरा में। इनिकर जिकिर *[[भक्तमाल]]* में मिले ला जेकर माने ई भइल की भक्ति आंदोलन के दौरान 1600 के आसपास के समय ले ई ब्यापक रूप से जानल-मानल आ सम्मानित भक्त कवि रहली। इनकर कबिता सभ में कृष्ण के खातिर *माधुर्य भाव* देखे के मिले ला।

जादातर किस्सा-कहानी सभ में ई जिकिर मिले ला की मीराबाई निडरता से सामाजिक अउर पारिवारिक नियम-कायदा के अनदेखी करे के साहस कइली, कृष्ण भक्ति में उनकर अपार समर्पण रहे, अउर भक्ति के कारण ससुराल वाला लोग उनुकर उत्पीड़न कइल। कहल जाला कि उनकर ससुराल वाले कबहुओ उनकर संगीत के खातिर प्रेम के पसंद ना कइलस, काहे कि ऊ भक्ति भाव से संगीत के माध्यम से अपन भावना प्रकट करस, जेकरा के ऊ लोग ऊँच जाति के अपमान मानत रहलें। कहल जाला कि उनका ससुराल में बस उनकर पति ही उनका भक्ति में समर्थन कइले रहलें, जबकि कुछ लोग मानेलन कि ऊहो विरोधे में रहलें।

मीराबाई के जीवन से जुड़ल बहुत गो लोककथा आ भक्तिपरक किंवदंती मिलेली, जे आपस में एक-दूसरा से मेल ना खालीं चाहे बहुते अलग-अलग रूप में बिबरन देवे लीं। एगो कथा के अनुसार, जब उनका ससुराल वाले उनका जहर देके मार देवे के कोशिश कइले, तब मीराबाई कृष्ण के मूर्ति पर एगो धागा बाँध के भगवान कृष्ण पर अपन विश्वास जतवली, अउर कृष्ण के दिव्य कृपा से ऊ बच गइली। ई कथा के कइ बेर राखी के परंपरा से जोरल जाला, कि भगवान के मूर्ति पर राखी बाँधल जाए के परंपरा इहे से शुरू भइल।

कृष्ण के प्रति प्रेम आ भक्ति से भरल लाखन गो गीत आ भजन मीराबाई के रचल बतावल जाला, लेकिन विद्वान लोग मानेला कि बस कुछ सौ भजन ही असल में खुद मीराबाई के लिखल हो सके लें। लिखित रूप में, 18वीं सदी से पहिले बस दुई ठे भजनन के जिकिर मिलेला। कई भजन बाद में मीराबाई के भक्त लोग लिखल हो सके लें। ई भजन भारत भर में बहुत प्रसिद्ध बाड़ें।

कुछ मंदिर, जइसे चित्तौड़ किला, मीराबाई के याद में बनल बा। मीराबाई के जीवन पर कई ठे कहानी मिलेलीं, जिनहन के सचाई पर लोगन के अलग-अलग राय बा। एह कहानिन पर कई ठे फिलिम, कॉमिक अउर किताबन के रचना भइल बा।

## टीका टिप्पणी आ संदर्भ

## स्रोत ग्रंथ

* 

## बाहरी कड़ी

*Mīrābāī and Her Contributions to the Bhakti Movement, S. M. Pandey and Norman Zide (1965), History of Religions, Vol. 5, No. 1, pages 54–73
*Without Kṛṣṇa There Is No Song, David Kinsley (1972), History of Religions, Vol. 12, No. 2, pages 149–180
*Mirabai in Rajasthan, Parita Mukta (1989)
* 
*Feminist and Non-Western Perspectives in the Music Theory Classroom: A Study of John Harbison's "Mirabai Songs, Amy Carr-Richardson (2002), College Music Symposium, Vol. 42, pages 20–36
*"By the Sweetness of the Tongue": Duty, Destiny, and Devotion in the Oral Life Narratives of Female Sādhus in Rajasthan, Antoinette E. DeNapoli (2009), Asian Ethnology, Vol. 68, No. 1, pages 81–109

श्रेणी:1498 में जनम
श्रेणी:1547 में निधन
श्रेणी:हिंदी-भाषा के कवि
श्रेणी:हिंदू संत
श्रेणी:राजस्थान के लोग
गोल्डन वीजा

**गोल्डन वीजा** एगो खास किसिम के वीजा प्रोग्राम ह, जे कई देश निवेशक लोग खातिर शुरू कइले बाने। एह प्रोग्राम के तहत, अगर कोनो आदमी ओह देश में तय सीमा से अधिक पूंजी निवेश करेला, त ऊ आदमी आ ओकर परिवार ओह देश में रह सकेला आ कई बेर नागरिकता तक मिल सकेला। ई योजना मुख्य रूप से आर्थिक रूप से मजबूत लोग के आकर्षित करे खातिर बनावल गइल बा, ताकि ओह देश में पूंजी निवेश बढ़े आ आर्थिक विकास होखे। एही कारण एकरा के अक्सर 'रेजिडेंस बाई इन्वेस्टमेंट' भी कहल जाला।

## शुरुआत आ विकास

गोल्डन वीजा प्रोग्राम के शुरुआत कई दशक पहिले भइल, बाकिर 2008 के आर्थिक संकट के बाद ई योजना अउरी तेजी से लोकप्रिय भइल। कई यूरोपीय देश जइसे कि पुर्तगाल, स्पेन, ग्रीस, माल्टा आ साइप्रस, ई योजना के शुरू कइले ताकि बाहरी निवेशक ओह देश में आके पैसा लगावसु आ संपत्ति खरीदिलसु। धीरे-धीरे एशिया, खाड़ी देश आ अमेरिका के कुछ हिस्सा में भी ई योजना लागू हो गइल।
गोल्डन वीजा के फायदा

ई वीजा निवेशक आ ओकरा परिवार खातिर कई तरह के सुविधा देला। एह में मुख्य रूप से निम्नलिखित चीज सामिल बा:

* ओह देश में लंबे समय तक बिना रोक-टोक रहे के अनुमति मिलेला।
* कुछ देश में नागरिकता तक के रास्ता खुल जाला, जइसे कि माल्टा आ साइप्रस।
* शेंगेन देश में बिना वीजा यात्रा के सुविधा मिलेले, अगर यूरोपियन यूनियन के कोनो देश से गोल्डन वीजा मिलल बा।
* बच्चा लोग के बेहतर शिक्षा के मौका मिलेला।
* टैक्स में छूट भा अउरी कुछ आर्थिक फायदा मिल सकेला, जे देश के नीतियन पर निर्भर करेला।

## नियम आ शर्त

हर देश के अपना अलग-अलग नियम होखेला, बाकिर कुछ सामान्य शर्त निम्न प्रकार के होला:

* निश्चित रकम के संपत्ति भा बिजनेस में निवेश करे के पड़ी।
* निवेश के कुछ साल तक बरकरार रखे के शर्त हो सकेला।
* कुछ देश में निवेशक के ओह देश में कुछ समय तक रहे के जरुरत हो सकेला।
* आवेदन करे वाला के साफ-सुथरा आपराधिक रिकॉर्ड होखे के चाहीं।

उदाहरण के रूप में, पुर्तगाल में गोल्डन वीजा खातिर कम से कम 280,000 यूरो के संपत्ति में निवेश करे के पड़ी, जबकि ग्रीस में ई सीमा 250,000 यूरो बा।
गोल्डन वीजा देवे वाला प्रमुख देश

आज के समय में कई देश गोल्डन वीजा प्रोग्राम चला रहल बा। कुछ प्रमुख देश निम्नलिखित बा:

* पुर्तगाल: इहाँ कम से कम 280,000 यूरो के निवेश पर गोल्डन वीजा मिलेला।
* स्पेन: 500,000 यूरो के संपत्ति खरीदे पर गोल्डन वीजा देला।
* ग्रीस: 250,000 यूरो के संपत्ति निवेश पर गोल्डन वीजा के सुविधा बा।
* यूएई: अमीरात 10 साल के गोल्डन वीजा देला, अगर आदमी के निवेश, शिक्षा, भा अन्य विशेष योगदान होखे।
* अमेरिका: EB-5 वीजा कार्यक्रम के तहत 800,000 डॉलर के निवेश पर स्थायी निवास (ग्रीन कार्ड) मिल सकेला।

## आलोचना आ विवाद

हालाँकि गोल्डन वीजा निवेशक लोग खातिर फायदेमंद बा, लेकिन एकरा के लेके कई देश में आलोचना भी होला। कई लोग मानेला कि ई वीजा सिस्टम भ्रष्टाचार आ मनी लॉन्ड्रिंग बढ़ावे में मदद कर सकत बा। कुछ देश जइसे कि आयरलैंड आ ब्रिटेन, गोल्डन वीजा प्रोग्राम बंद कर दिहले बा, काहे कि ओह लोग के लगल कि ई अमीर लोग खातिर एक तरह से "नागरिकता के खरीददारी" बन गइल बा।

कई आलोचक कहेलन कि गोल्डन वीजा से स्थानीय लोग के घर खरीदे में दिक्कत होला, काहे कि निवेशक लोग ऊँच कीमत पर संपत्ति खरीद लेला, जेकरा चलते मकान के दाम बढ़ जाला। एह से मध्यमवर्गीय लोग खातिर घर खरीदल मुश्किल हो जाला।

## संदर्भ

श्रेणी:इमिग्रेशन
अमेरिकी नागरिकता

**अमेरिकी नागरिकता** भा **अमेरिका के नागरिकता** होखला से खास अधिकार, जिम्मेदारी, सुरक्षा, आ फायदा मिलेला। ई संविधान आ कानून से मिलल बुनियादी अधिकार के आधार ह, जइसे – बोले के आजादी, न्याय के प्रक्रिया, वोट डाले के हक, अमेरिका में रहे-खाए के आजादी, आ सरकारी मदद पावे के अधिकार।

अमेरिका के नागरिकता बने के दू गो मुख्य तरीका बा – (1) जनम से, जइसे अमेरिका के सीमा भीतर (अमेरिकन समोआ छोड़ के) जनम लेवे वाला लोग अपने आपे नागरिकता मानल जाला, चाहे अमेरिका के नागरिकता माता-पिता से विदेश में जनम लेवे पर भी कुछ शर्त पूरा होखे पर नागरिकता मिल सके ला। (2) नैचुरलाइज़ेशन, जवना में कानूनी रूप से बसल प्रवासी एगो प्रक्रिया से गुजर के नागरिकता ले सके ला। संविधान के चौदहवाँ संशोधन में पहिला तरीका के दिहल गइल बा:

"जेकरा अमेरिका में जनम भइल बा या जे नैचुरलाइज़ेशन से नागरिकता बनल बा, आ अमेरिका के अधिकार क्षेत्र में आवत बा, ऊ अमेरिका आ ओह राज्य के नागरिकता ह, जहाँ ऊ रहेला।"

दूसर तरीका अमेरिका के कानून से मिलेला। संविधान के पहिला अनुच्छेद में, "नैचुरलाइज़ेशन के एकसमान नियम" बनावे के अधिकार सीधे कांग्रेस के दिहल गइल बा।

अमेरिका दोहरी-नागरिकता (dual citizenship) मानेला। मतलब, दूसरो देश के नागरिक बनल लोग अमेरिका के नागरिक बनल रह सके ला, बस ऊ लोग के ओह देश से निष्ठा त्यागे के घोषणा करे के पड़ेला। अगर दूसर देश के कानून इजाजत देला, त अमेरिका के नागरिक रहे के बावजूद ऊ लोग ओह देश के नागरिक भी बन सके ला। लेकिन अमेरिका के नागरिक चाहें त दूतावास में औपचारिक प्रक्रिया से नागरिकता छोड़े के अर्जी लगा सके लें।

राष्ट्रीय नागरिकता पूरा अमेरिका से जुड़ल बा, जबकि राज्य नागरिकता कवनो खास राज्य से। राज्य नागरिक लोगन के टैक्स, राज्य के सुविधा (जइसे – ऊँच शिक्षा के छूट), आ राज्य के राजनीतिक पद (जइसे – सीनेटर बने के योग्यता) तय होखे ला। अमेरिकी सिविल वार के समय, राज्य नागरिकता अउरी संघ (Union) नागरिकता के अलग होखे चाहत दक्खिनी राज्यन के बीच बहस के बड़ कारण रहल।

2025 में डोनाल्ड ट्रंप के सरकार अमेरिकी नागरिक बने खातिर धन दे के एकरा के खरीदे के ऑफर शुरू कइलस। एह समय अमेरिका के नागरिकता हासिल करे के कीमत तत्काल के इंडियन करेंसी में लगभग 44 करोड़ रहल।

## इहो देखल जाय
* अमेरिकी नागरिकता कानून
* गोल्डन वीजा

## संदर्भ

नागरिकता
श्रेणी:नागरिकता
मुग़ल बादशाह लोगन के लिस्ट

नीचे मुगल राज के बाद्शाह्र (राजा भा सम्राट) लोगन के लिस्ट दिहल जात बा।

## मुगल बादशाह लोगन के लिस्ट
बैक्टीरिया

**बैक्टीरिया** (bacterium) हर जगह मिलेला। ई अक्सर अकेले रहे वाला जीव ह, जेवन एके सेल से बनल रहेला। ई प्रोकैरियोटिक माइक्रोऑर्गेनिज़्म के एगो बड़ वर्ग ह। बैक्टीरिया आम तौर पर कुछ माइक्रोमीटर लमहर होखेला। ई धरती पर सभसे पहिले आवे वाला जीव में से रहल आ हर जगह मिलेला। बैक्टीरिया हवा, माटी, पानी, गरम एसिडिक झरना, रेडियोधर्मी कचरा आ धरती के गहिराई ले पहुँचे वाला मय बायोस्फियर में रहेलें। ई पोषण चक्र में अहम किरदार निभावेला। ई पोषक तत्व के री-साइकिल करे में आ वातावरण से नाइट्रोजन के बाँधे में मदद करेला। मृत जीव के सड़ावे के काम में भी बैक्टीरिया के बड़ भूमिका होला। समुंदर के अतल गहिराई में हाइड्रोथर्मल वेंट आ कोल्ड सीप जइसन जगह पर एक्सट्रीमोफाइल बैक्टीरिया जियाला। ई घुलल यौगिक जइसन हाइड्रोजन सल्फाइड आ मीथेन के ऊर्जा में बदल के अउरी जीव खातिर पोषण बनावेला। बैक्टीरिया पौधा आ जनावर के साथे कई तरीका के रिश्ता में रहेला— कुछ फायदेमंद, कुछ बिना नुकसान पहुँचावे वाला, आ कुछ परजीवी। ज्यादातर बैक्टीरिया के ठीक से पहचाना ना गइल बा, आ कई प्रजाति लैब में बढ़ावल ना जा सकत बाड़ीं। बैक्टीरिया के अध्ययन के **बैक्टिरियोलॉजी** कहल जाला, जे माइक्रोबायोलॉजी के एगो शाखा ह।

श्रेणी:जीव बिज्ञान
अमेरिकी नेशनैलिटी कानून

**अमेरिका के नेशनैलिटी कानून** चाहे **अमेरिकी नेशनैलिटी कानून** ओ शर्तन के बतावे ला, जवन में कवनो आदमी अमेरिका के नेशनैलिटी रखेला। अमेरिका में, नागरिकता आम तौर पर अमेरिका के संविधान, अलग-अलग कानून, आ अंतरराष्ट्रीय समझौता के तहत मिलेला। अमेरिका में जनमल लोगन खातिर नागरिकता संविधान से मिले वाला अधिकार ह, एह में कवनो विशेषाधिकार ना ह। जवन लोग अमेरिका में जनमल बा आ जवन लोग "नैचरलाइज़" भइले बा, ऊ नागरिकता के हकदार होलें।

"नागरिक" आ "नेशनल" शब्द कई बेर एके जइसन इस्तेमाल होखेला, बाकिर "नेशनल" एगो बड़ा कानूनी मतलब रखेला। कवनो आदमी नेशनल त हो सकेला, बाकिर जरूरी नइखे कि ऊ नागरिक होखे। बाकिर, नागरिक सिर्फ ओही नेशनल लोग के कहल जाला, जे नागरिकता के पूरा दर्जा रखेला।

जे लोग 50 गो अमेरिका के राज्य, वाशिंगटन डीसी, या जादेतर बसल टापू सभ में जनमेला, ऊ लोग जनम से अमेरिका के नागरिक (आ नेशनल) होखेला। बस एगो अपवाद बा - "अमेरिकन समोआ" के लोग, जे जन्म से अमेरिका के गैर-नागरिक नेशनल होखेला। एह से अलावा, जदि कवनो विदेशी राजदूत लोग के बच्चा अमेरिका में जनमेला, त ऊ ना त नागरिक होई, ना नेशनल। जवन विदेशी लोग अमेरिका में बसल बा, ऊ लोग कानूनी प्रक्रिया पूरा करके, स्थायी निवासी (परमानेंट रेजिडेंट) बनके आ कम से कम पाँच साल के निवास शर्त पूरा करके नागरिकता ले सकेला।

## इहो देखल जाय
* अमेरिकी नागरिकता

श्रेणी:यूनाइटेड स्टेट्स ऑफ अमेरिका
फ़र्ज़

**फ़र्ज़** () भा **फरज** (भोजपुरी उच्चारण) इस्लाम में धार्मिक ड्यूटी भा कर्तब्य ह जेकर आदेश अल्लाह द्वारा कइल गइल मानल जाला। माने की अइसन कर्तब्य जेकर पालन कइल हर मुसलमान खातिर ज़रूरी (अनिवार्य) होखे। जे मुसलमान लोग इनहन के पालन करे ला, मान्यता अनुसार, ओह लोगन के हर अइसन काम के बदले *हसनत* (), *अज्र* (), भा *तवाब* () हासिल होला।

कई जगह फ़र्ज़ (अरबी उच्चारण फ़र्द) आ फ़ारसी के वाजिब के एकही अरथ वाला मानल जाला। हालाँकि, हनफ़ी परंपरा में इनहनो में अंतर कइल जाला - फ़र्ज़ के एकदम से अनिवार्य मानल जाला आ वाजिब के ज़रूरी मानल जाला।

## संदर्भ

श्रेणी:इस्लाम
रोज़ा

**रोज़ा** भा **सोम** चाहे **सौम** (), इस्लाम में रमजान के महीना में मुसलमान लोगन द्वारा रखल जाये वाला उपास ह। सबेरे सुरुज उगे से पहिले सहरी के भोजन क के पूरा दिन भर कुछ खाइल-पियल ना जाला, सुरुज डूबे के बाद इफ़्तार के भोजन होला।

## संदर्भ

श्रेणी:इस्लाम
चेहल्लुम

**चेहल्लुम** भा **चालीसवाँ** भा **अरब'ईन** () शिया मुसलमान लोगन के तिहुआर हवे जे आशूरा, मने की हुसैन इब्न अली के मौत के दिन के चालीसवाँ दिन के मनावल जाला। हुसैन मोहम्मद के नाती रहलें आ ई अपना नात-रिश्तेदार आ कुछ सहायक लोगन के साथे कर्बला के लड़ाई में उमय्यद ख़लीफ़ा यज़ीद के सेना द्वारा मार दिहल गइल रहलें।

## संदर्भ

श्रेणी:इस्लामिक तिहुआर
श्रेणी:इस्लाम
स्टूडेंट्स टी-टेस्ट

**स्टूडेंट्स टी-टेस्ट** एक ठो स्टैटिस्टिकल टेस्ट हवे जे ई जाँचे खातिर इस्तेमाल होला की कौनों दू ठे ग्रुप सभ के रिपांस के बीचा के अंतर स्टैटिस्टिक्स के हिसाब से सिग्निफिकेंट बाटे की ना। ई कौनहूँ स्टैटिस्टिकल हाइपोथीसिस टेस्ट ह जेह में टेस्ट के स्टैटिस्टिक एगो स्टूडेंट्स टी-डिस्ट्रीब्यूशन के नल हाइपोथीसिस के तहत फालो करे ला। टी-टेस्ट के इस्तेमाल अक्सरहा ई जाँचे खातिर होखे ला की दू ठो पॉपुलेशन सभ के एभरेज (मीन) सिग्निफिकेंट रूप से अंतर वाला बाड़ें की ना। कई दशा सभ में, ज़ेड-टेस्ट एह टी-टेस्ट से बहुत मिलता-जुलता रिजल्ट देला।

श्रेणी:स्टैटिस्टिक्स
स्तोत्र

**स्तोत्र** एगो संस्कृत शब्द ह, जेकर मतलब "गान, स्तुति भा प्रशंसा के गीत" होला। ई भारतीय धार्मिक ग्रंथन के एगो साहित्यिक विधा ह, जे गावल जायेला, जबकि *शास्त्र* मन में पढ़े आ बोलि के सुनावे खातिर बनावल हवें।

स्तोत्र प्रार्थना, वर्णन भा वार्तालाप जइसन हो सकेला, बाकिर एकरा में हमेशा काव्यात्मक संरचना होला। ई सीधा-साधा कविता हो सकेला, जेकरा में कवनो देवता के प्रशंसा आ भक्ति भाव प्रकट कइल जाला, भा एमें आध्यात्मिक आ दार्शनिक सिद्धांत घुलल-मिलल रह सकेला। अधिकतर स्तोत्र सभ के एगो खास विशेषता होला कि हर श्लोक के आखिर में एगो लाइन बार-बार दोहरावल जाला। जइसे, *[[महिषासुर मर्दिनी स्तोत्र]]* में हर श्लोक के अंतिम लाइन "जय जय हे महिषासुरमर्दिनि रम्यकपर्दिनि शैलसुते" आवेला। अधिकांश स्तोत्रन में देवी, शिव, विष्णु जइसन देवी-देवता के अलग-अलग रूप के प्रशंसा कइल जाला। "स्तोत्र" शब्द "स्तुति" से जुड़ल बा, जेकर मूल संस्कृत धातु *स्तु-* ("प्रशंसा करे") से निकलल बा, आ दुनु के मतलब "स्तुति" भा "प्रशंसा" होला। कुछ प्रसिद्ध स्तोत्रन में *[[शिव तांडव स्तोत्र]]* (शिव के स्तुति में) आ *[[राम रक्षा स्तोत्र]]* (राम से रक्षा के प्रार्थना) शामिल बाड़ें।

## शब्द उत्पत्ती
स्तोत्र शब्द संस्कृत के धातु √*स्तु* में *ष्ट्र* प्रत्यय जुड़े से बनल ह जेकर अरथ होला तारीफ़ भा प्रशंसा में गावल जाये वाला गीत भा काब्यात्म्क रचना। एकर शब्दानुवाद होला तारीफ़ में लिखल कबिता। हिंदी शब्दसागर के हिसाब से एह शब्द के अरथ बा - "किसी देवता का छंदोबद्ध स्वरूपकथन या गुणकीर्तन"।

वैदिक साहित्य में सामवेद के गायन स्तोत्र के रूप में बाड़ें जे उद्गाता आ उनके असिस्टेंट ऋत्विज लोगन द्वारा गावल जायँ; एकरे बिपरीत *शास्त्र* के होतृ आ उनके असिस्टेंट लोगन द्वारा पाठ भा अनुवाचन (recitation) कइल जाय। एह तरीका से स्तोत्र हमेशा शास्त्र से पहिले आवे लें।

## नाम स्तोत्र
नाम-स्तोत्र कवनो देवी/देवता के नाँव सभ के पूरा लिस्ट के जाप पर आधारित होला। *सहस्रनाम*, जे नाम-स्तोत्र के एगो प्रकार ह, कवनो विशेष देवी/देवता के हजार नाँवन के लिस्ट होला। "सहस्रनाम" के मतलब "1000 नाम" होला, जहाँ "सहस्र" के मतलब 1000 आ "नाम" के मतलब नाँवहोला। उदाहरण खातिर, "विष्णु सहस्रनाम" के मतलब विष्णु के 1000 नाम होला।

अन्य नाम-स्तोत्र में देवी/देवता के 100 भा 108 विशेषण हो सकेला। हिंदू धर्म के अनुसार, भगवान के नाँव भक्ति के एगो महत्वपूर्ण साधन ह।

## कुछ प्रसिद्ध स्तोत्र

* *[[शिव तांडव स्तोत्र]]*
* *मोहमुद्गर स्तोत्र ([[भज गोविंदम्]])*
* *[[अष्टलक्ष्मी स्तोत्र]]*
* *[[दक्षिणामूर्ति स्तोत्र]]*
* *[[हरि स्तोत्र]]*
* *[[शिव महिम्न स्तोत्र]]*
* *[[पंचाक्षर स्तोत्र]]*
* *[[राम रक्षा स्तोत्र]]*
* *[[महिषासुर मर्दिनी स्तोत्र]]*
* *[[मारुति स्तोत्र]]*
* *अगस्ति लक्ष्मी स्तोत्र*
* *नटराज स्तोत्र*
* *[[द्वादश स्तोत्र]]*
* *[[अन्नपूर्णा स्तोत्र]]*
* *राधा सहस्रनाम स्तोत्र*
* *[[विष्णु सहस्रनाम स्तोत्र]]*
* *ललिता सहस्रनाम स्तोत्र*
* *नरसिंह कवचम् स्तोत्र*
* *[[असितकृत शिवस्तव]]

;जैन धर्म

* *भक्तामर स्तोत्र*
* *उवसग्गहरं स्तोत्र''

## संदर्भ
### नोट


### संदर्भ टिप्पणी

### स्रोत ग्रंथ
* 

श्रेणी:हिंदू ग्रंथ
श्रेणी:हिंदू भक्ति पाठ
शिव तांडव स्तोत्र

**शिव तांडव स्तोत्र** () एगो संस्कृत धार्मिक स्तुति ह, जे हिंदू देवता शिव के समर्पित बा। शिव हिंदू धर्म के प्रमुख देवता लोग में से एक आ शैव धर्म में परमेश्वर मानल जालें। परंपरागत मान्यता के हिसाब से एकर रचना लंका के राजा रावण के कइल मानल जाला, जे शिव के परम भक्त मानल जालें।

## काव्य
एह स्तोत्र के हर लाइन में 16 मात्रा बाड़ीं, जहाँ लघु (छोट मात्रा) आ गुरु (बड़ मात्रा) एक के बाद एक आवे लीं। संस्कृत छंदशास्त्र में ई *पञ्चचामर* छंद कहाला आ पच्छिमी हिसाब से देखल जाय तब एकर छंदशास्त्रीय मीटर "आईऐम्बिक ऑक्टामीटर" (iambic octameter) ह। कुल मिलाके एह स्तोत्र में 17 चतुष्पदी (चार-चार लाइन के श्लोक) बाड़ें।

एह स्तोत्र के नउवाँ आ दसवाँ चतुष्पदी शिव के विनाशकारी रूप के नामावली पर खतम होला, जहाँ शिव के मृत्यु के विनाशकर्ता (*कालांतक*) तक के रूप में वर्णन कइल गइल बा। एह भक्ति काव्य में अनुप्रास (alliteration) आ ध्वन्यात्मकता (onomatopoeia) से गूँजत लयबद्ध सुंदरता उभर के सोझा आवेला।

एकर अंतिम चतुष्पदी में, जब पृथिवी पर तहलका मचावे से थक जालन, तब रावण पूछेलन, "कब हम सुखी होइब?"। एकर पीछे ऊ जोरदार तपस्या आ प्रार्थना के गहिराई रहल, जेकर उदाहरण ई स्तोत्र खुद ह। एह घोर तपस्या के कारणे, रावण के शिव से अपार शक्ति आ "चंद्रहास" नामक दिव्य खड्ग (तलवार) मिलल मानल जाला।

## जुड़ल कथा
हिन्दू महाकाव्य रामायण के उत्तरकांड में वर्णन मिलेला कि दस सिर आ बीस भुजा वाला बलशाली राजा रावण आपन सौतेला भाई आ धन के देवता कुबेर के नगर अलकापुरी (जे कैलाश पर्वत के नजदीक स्थित बा) के जीत के लूट लिहलस। एह विजय के बाद, जब रावण पुष्पक विमान (जे ऊ कुबेर से चुरा लिहलस) से लंका लवटत रहल, त रास्ता में ओकर नजर एगो सुंदर जगह पर पड़ल। बाकिर आश्चर्यजनक रूप से ओकर विमान ओह जगह के पार ना कर सकल।

रावण ओहिजा शिव के गण नंदी (नंदीश, नंदिकेश्वर) से मिलल आ पूछलस कि ओकर रथ ओह जगह से आगे काहे ना जा रहल बा। नंदी बतवलें कि शिव आ पार्वती ओह पर्वत पर रतिक्रीड़ा में मग्न बाड़ें, आ ओहिजा से केहू के जाए के अनुमति नइखे। रावण एह बात के अनदेखी कइके शिव आ नंदी के उपहास उड़वलस।

आपन प्रभु के अपमान से क्रोधित होके नंदी रावण के श्राप दे दिहलें कि ओकर विनाश वानर (बंदरों) के हाथे होई। एहसे रावण आग-बबूला हो गइल आ नंदी के श्राप से आ आपन मार्ग रोकला से खिसिया के कैलाश पर्वत के उखाड़े के फैसला कइलस। ऊ आपन बीसों भुजा से कैलाश के उठा लिहलस, आ जइसे ही पर्वत हिलल, पार्वती भयभीत होके शिव के कस के पकड़ लिहली।

बाकिर सर्वज्ञ शिव तुरते समझ गइले कि ई उत्पात रावण के कारण भइल बा। शिव आपन बड़ पैर के अंगूठा से कैलाश के दबा दिहलें, आ रावण ओकरा नीचे फँस गइल। दर्द से कराहत रावण जोर-जोर से चिल्लाए लगल। ओकर मंत्रिन के सलाह पर ऊ हजार साल ले शिव के स्तुति में गान गावे लगल। आखिरकार, शिव ओकर भक्ति से प्रसन्न भइलें, ना खाली ओकरा के क्षमा कइलें, बल्कि ओकरा चंद्रहास नामक अजेय तलवार भी दिहलें।

काहे कि रावण एह समय जोर से गरज के रोअल रहल, एहसे ओकर नाम "रावण" पड़ गइल – मतलब "जे रोअल रहे"। जे श्लोक रावण गवलस, ऊ बाद में संग्रहित होके शिव तांडव स्तोत्र के रूप में प्रसिद्ध भइल।

## इहो देखल जाय
* शिव महिम्न स्तोत्र
* रुद्राष्टक
* ॐ नमः शिवाय
* राम रक्षा स्तोत्र
* महिषासुर मर्दिनी स्तोत्र

## नोट


## संदर्भ

श्रेणी:हिंदू भाक्ति पाठ
राम रक्षा स्तोत्र

**राम रक्षा स्तोत्र** () एगो संस्कृत स्तोत्र ह, जे हिंदू देवता राम के समर्पित स्तुति बा। ई स्तोत्र हिंदू लोग अक्सर रक्षा के प्रार्थना के रूप में पाठ करेला।

मान्यता बा कि एकर रचना बुधकौशिक कइले रहलें, जेके प्राचीन ऋषि विश्वामित्र के एगो अन्य नाम मानल जाला।

## संदर्भ

## बाहरी कड़ी

* पूरा स्तोत्र के अंग्रेजी अनुबाद पढ़ल जाय

श्रेणी:हिंदू ग्रंथ
श्रेणी:हिंदू भाक्ति पाठ
श्रेणी:वैष्णव संप्रदाय
क़यामत

इस्लाम में **क़यामत के दिन** ( ऊ दिन ह जहिया सगरी 'मुर्दा लोग अपना कब्र से उठ खड़ा होखी' आ 'सगरी लोगन' के 'पुकारल जाई', धरती पर ओह लोगन के कइल गइल काम के 'हिसाब खातिर'। ई इस्लाम के तहत कुरआन के सभसे 'मजबूती से हावी' बिचार सभ में गिनल जाला। ईमान के छव गो आधार में से एगो इहो आधारभूत चीज ह। लगभग सगरो मुसलमान लोग एह कांसेप्ट में बिस्वास करे ला आ ई 'आख़िरश' भा 'दुनिया के अंत' के ज्ञान (eschatology) के बूझे खातिर दोबारा उठ खड़ा होखे आ न्याय होखे के कांसेप्ट बूझल जरूरी चीज ह।

इब्राहिमी धरम सभ में, मुर्दा से दोबारा उठ खड़ा होखे के कांसेप्ट रिसरेक्शन (resurrection) के रूप में जानल जाला; इस्लाम में एकरा के 'न्याय के दिन' (Day of Judgement) के रूप में देखल जाला।

## संदर्भ

श्रेणी:इस्लाम
तौहीद

**तौहीद** () इस्लाम में ईश्वर भा भगवान के एकही (अहद) आ एकलौता (वाहिद) होखे, मने की इस्लामी एक-ईश्वरवाद (monotheism) के कांसेप्ट ह।

## संदर्भ

श्रेणी:इस्लाम
विकिस्रोत

**विकिस्रोत** एगो ऑनलाइन विकी-आधारित डिजिटल लाइब्रेरी हवे, जहाँ मुफ्त सामग्री वाला पाठ्य स्रोत सभ सहेजल जाला। एकर संचालन विकिमीडिया फाउंडेशन करेला। "विकिस्रोत" खुदा पूरा प्रोजेक्ट के नाँव हवे, आ ई हर भाषा खातिर अलग-अलग रूप में मौजूद बा। एकर मकसद हवे कि तरह-तरह के भाषा में फ्री टेक्स्ट आ अनुवाद सभ के संग्रहित कइल जाव। पहिले ई सिर्फ ऐतिहासिक रूप से जरूरी आ उपयोगी पाठ्य सामग्री के संग्रह खातिर सोचल गइल रहे, बाकिर बाद में ई एगो सामान्य डिजिटल लाइब्रेरी बन गइल। ई प्रोजेक्ट आधिकारिक रूप से 24 नवम्बर 2003 के "प्रोजेक्ट सोर्सबर्ग" नाँव से शुरू भइल, जे "प्रोजेक्ट गुटेनबर्ग" के नाँव पर एगो मजाकिया संकेत रहे। ओकरा बाद उहे साल "विकिस्रोत" नाँव राखल गइल आ एकरा खुद के डोमेन नाँव मिल गइल।
महिषासुर मर्दिनी स्तोत्र

**महिषासुरमर्दिनी स्तोत्र** () एगो हिंदू स्तोत्र हवे। एकरा में कुल 21 श्लोक बा, जे महादेवी के मुख्य रूप दुर्गा जी के गुणगान करे ला आ महिषासुर नामक असुर के वध करे के चलते उनकर महिमा गावे ला।

## बिबरन
महिषासुरमर्दिनी स्तोत्र के रचायिया के रूप में धर्मशास्त्री आदि शंकराचार्य के मानल जाला। ई स्तोत्र *शिवरहस्य पुराण* के पहिलका भाग के 53वां अध्याय में मिले ला। ई भजन *[[देवी महात्म्य]]* में आइल कथा पर आधारित बा, जहाँ दुर्गा माता के महिषासुर, रक्तबीज, चंड-मुंड आदि असुरन के वध करे के कथा सभ के संदर्भ दिहल गइल बा आ ओह लोग के संहार के अलावा देवी के गुणगान कइल गइल बा।

देवी महात्म्य में "महिषासुर वध" कथा के अनुसार, महिषासुर के अधीन असुरन द्वारा देवता सभ के स्वर्ग से लखेद देवे के बाद, त्रिमूर्ति—ब्रह्मा, विष्णु, आ शिव—आपन-आपन शक्ति मिलाके दुर्गा देवी के रूप में प्रकट कइलें। देवता सभ के अस्त्र-शस्त्र आ शक्ति से सुसज्जित दुर्गा महिषासुर से युद्ध कइली। ओह समय महिषासुर अनेके रूप—सिंह, हाथी, भैंस, आ आखिर में मनुष्य—धारण कइलस, बाकिर अंततः दुर्गा माता ओकर वध कइली। एह बिजय के बाद देवता सभ दुर्गा के आदि शक्ति आ वेदन के स्रोत मान के उनकर स्तुति कइलें। देवी प्रसन्न होके सभ देवता के आश्वासन दिहली कि जबो कवनो संकट आई, तब-तब ऊ रक्षा करे खातिर प्रकट होइहें।

## संदर्भ

श्रेणी:हिंदू ग्रंथ
श्रेणी:हिंदू प्रार्थना आ ध्यान
श्रेणी:हिंदू भाक्ति पाठ
आर्काइव (आइडेंटिफायर)

**आर्काइव** (लिखाई में arXiv लिख्खल जाला आ archive नियन उच्चारण कइल जाला) एगो ओपन-एक्सेस डिजिटल भंडारघर हवे जहाँ इलेक्ट्रानिक प्री-प्रिंट आ पोस्ट-प्रिंट रखल बाड़ें जिनहन के मॉडरेशन के बाद पोस्ट कइल जा सके ला बाकी ई पियर रिव्यूड ना होखे लें। ई भंडार (रिपोजिटरी) गणित, फिजिक्स, कंप्यूटर साइंस, स्टैटिस्टिक्स आ इकोनॉमिक्स नियर बिसय सभ पर अइसन सामग्री रखे ला जे ऑनलाइन एक्सेस कइल जा सके लीं।

श्रेणी:पहिचानक
स्वास्तिक

**स्वास्तिक** () (**卐** भा **卍**) एगो चीन्हा ह जवन यूरो-एशियाई धर्म आ संस्कृतियन में, साथे कुछ अफ्रीकी आ अमेरिकियो संस्कृतियन में  इस्तेमाल होखे ला। स्वस्तिक भारतीय धर्मन में, जइसे हिंदू धर्म, बौद्ध धर्म, आ जैन धर्म में, दिव्यता आ आध्यात्मिकता के प्रतीक के रूप में पहिलहूँ से इस्तेमाल होखे आ अबहियों हो रहल बा। पच्छिमी दुनिया में ई ब्यापक रूप से जर्मन नाजी पार्टी के प्रतीक के रूप में जानल जाला, काहे कि उ लोग बीसवीं शताब्दी के सुरुआत में ए के अपन झंडा आ प्रतीक चिन्ह खातिर अपनवलें। आजो दुनियाभर के नव-नाजी समूह एह चीन्हा के इस्तेमाल कइ रहल बाड़ें। ई आमतौर पर एगो क्रॉस जइसन बनल होला, जवना के चारों भुजा एके लंबाई के होले आ अगल-बगल के भुजा से सीधा कोण बनावत बा, आ हर भुजा बीच में 90 डिग्री पर मोड़ाइल होले।

"स्वस्तिक" शब्द संस्कृत भाषा के शब्द ह, जवना के मतलब होखे ला "कल्याणकारी" या "मंगलदायक"। हिंदू धर्म में, दाहिना ओर मुड़ल (घड़ी के दिशा में) चिन्ह () के स्वस्तिक कहल जाला, जे सुरुज (सूर्य), समृद्धि आ शुभता के प्रतीक ह। जबकि, उल्टा घुमल चिन्ह () के "सौवस्तिक" कहल जाला, जे रात या काली के तांत्रिक पक्ष के प्रतीक मानल जाला। जैन धर्म में, स्वस्तिक जैन ध्वज के एगो मूलभूत हिस्सा ह आ सातवाँ तीर्थंकर सुपार्श्वनाथ के चीन्हा मानल जाला। बौद्ध धर्म में, ई बुद्ध के शुभ चरण चिह्न के रूप में इस्तेमाल होखेला। अलग-अलग इंडो-यूरोपीय परंपरन में स्वस्तिक के आग, बिजली के कड़क (वज्र), आ सुरुज के प्रतीक मानल गइल बा। ई सिंधु घाटी सभ्यता आ समर्रा संस्कृति के पुरातात्त्विक अवशेष में भी मिलेला, साथे शुरुआती बाइजेंटाइन आ ईसाईयो कलाकृतिन में देखल गइल बा।

## संदर्भ

श्रेणी:चीन्हा
शिव महिम्न स्तोत्र

**शिवमहिम्न स्तोत्र** (; अर्थ: 'शिव के महिमा के स्तुति') एगो संस्कृत स्तोत्र रचना ह, जवन भगवान शिव के महिमा के गुणगान करेला। परंपरा के अनुसार, ई स्तोत्र एगो गंधर्व (स्वर्गीय गायक) पुष्पदंत द्वारा रचल गइल मानल जाला।  

एह स्तोत्र में भगवान शिव के विभिन्न लीलन, गुण, आ उपलब्धियन के वर्णन कइल गइल बा, जे उनकर सर्वोच्चता के दर्शावेला।

## संदर्भ

श्रेणी:हिंदू ग्रंथ
श्रेणी:हिंदू भाक्ति पाठ
अक्षरा सिंह

**अक्षरा सिंह** एगो भारतीय अभिनेत्रीं बाड़ी जे खास तौर पर भोजपुरी सिनेमा में सक्रिय बाड़ी आ कई गो पुरस्कार जीत चुकल बाड़ी। सिंह के जानल जाला उनकर दमदार भूमिका खातिर, जइसे कि एक्शन ड्रामा "तबादला", पॉलिटिकल ड्रामा "सरकार राज", आ एक्शन-रोमांस "सत्या"। ऊ भोजपुरी सिनेमा के सबसे ज्यादा पारिश्रमिक लेवे वाली अभिनेत्रियों में से एगो मानल जाली।

## करियर
सिंह आपन अभिनय करियर के शुरुआत 2010 में एक्शन ड्रामा "सत्यमेव जयते" से कइली, जहवाँ ऊ रवि किशन के साथ नजर अइली। ओकरा बाद, 2011 में ऊ पारिवारिक ड्रामा "प्राण जाए पर वचन ना जाए" में देखे के मिलली। 2016 में, सिंह रोमांटिक ड्रामा "ए बलमा बिहार वाला" में खेसीरी लाल यादव के साथ नजर अइली। 2017 में, ऊ एक्शन ड्रामा "सत्या", "तबादला", आ "माँ तुझे सलाम" में पवन सिंह के साथ मुख्य भूमिका में रहली।
सिंह सबसे पहिले 2015 में हिंदी टेलीविजन पर "काला टीका" आ "सर्विस वाली बहू" (ज़ी टीवी) में नजर अइली। ओकरा बाद, सिंह भारतीय ऐतिहासिक महाकाव्य "सूर्यपुत्र कर्ण" में गांधारी के किरदार निभवली आ "पोरस" (सोनी टीवी) में कादिका के भूमिका में देखे के मिलली।

## संदर्भ

श्रेणी:जियत लोग
श्रेणी:1993 में जनम
श्रेणी:भोजपुरी सिनेमा के ऐक्ट्रेस लोग
श्रेणी:भारतीय टेलीविजन अभिनेत्री
भज गोविंदम्

**भज गोविंदम्**, जे **मोह मुद्गर** (अर्थात् 'माया के नाश करे वाला') नाँव से भी जानल जाला, एगो प्रसिद्ध हिंदू भक्तिमय संस्कृत स्त्रोत बा, जवन आदि शंकराचार्य जी रचलें। ई स्तोत्र ए बात पर जोर देला कि जइसे ज्ञान जरूरी बा, ओइसहीं भक्ति (आस्था) भी महत्त्वपूर्ण बा, जवन भक्ति आंदोलन में विशेष रूप से रेखांकित भइल।

## कहानी
ए गीत से जुड़ल एगो प्रसिद्ध कथा बा। कहल जाला कि एक दिन आदि शंकराचार्य जी अपना शिष्यन के साथे बनारस के सड़क पर चलल जात रहले, तबे ओहिजा उनकर नजर एगो बुढ़ ऊमर के विद्वान पर पड़ल, जे सड़क पर बार-बार पाणिनि के संस्कृत व्याकरण के नियम रटत रहलें। उनका पर शंकर के दया आइल, त ओह विद्वान के लगे गइलें आ उनकरा समझवले कि ए उमिर में व्याकरण के नियम में समय नष्ट करे के बजाय भगवान के भजन आ आराधना में मन लगावे के चाहीं, काहे कि खाली भर ई भक्ति ए जन्म-मरण के चक्कर से मुक्ति दिला सकेला। कहल जाला कि एही अवसर पर "भज गोविंदम्" के रचना भइल।

## संदर्भ

## बाहरी कड़ी

* Complete Works of Shankaracharya 

श्रेणी:संस्कृत ग्रंथ
श्रेणी:हिंदू भाक्ति पाठ
दक्षिणामूर्ति स्तोत्र

**दक्षिणामूर्ति स्तोत्र** () एगो संस्कृत धार्मिक स्तोत्र ह, जे भगवान शिव के समर्पित बा आ जेकर रचनाकार आदि शंकराचार्य मानल जालें। ई स्तोत्र अद्वैत वेदांत परंपरा के संदर्भ में ब्रह्मांड के तत्वमीमांसा (मेटाफिजिक्स) के व्याख्या करेला।

## बिबरन
हिंदू पुराणन में, दक्षिणामूर्ति भगवान शिव के एगो रूप हवे, जे एह पुराणन के मोताबिक ज्ञान के सर्वोच्च देवता हउवें। ई रूप शिव के गुरु रूप में दर्शावेला, जहाँ उ हर तरह के ज्ञान के दाता हउवें। ई रूप शिव के परम जागरूकता, बोध आ ज्ञान के प्रतीक ह। एही रूप में शिव योग (आदियोगी – सभसे पहिला योगी), संगीत, आ बुद्धि के मूल स्रोत मानल जालें आ शास्त्रन के व्याख्या करे वाला रूप में देखल जालें।

जवना तरीका से अधिकांश हिंदू स्तोत्रन में भगवान के मानवीय रूप आ ओह लोग के दिव्य कार्यन के वर्णन रहेला, दक्षिणामूर्ति स्तोत्र ओहसे बहुते अलग किसिम के स्तोत्र ह। ई स्तोत्र अवधारणात्मक (कांसेप्चुअल) आ दार्शनिक रूप में रचल गइल बा। एहके श्लोक आत्मा के एकता के व्याख्या करेलन, जवन इंद्रियन के विविधता के बीच में मौजूद बा।

## बाहरी कड़ी
* स्तोत्र आ अंग्रेजी अनुबाद, काँची कामकोटि पीठ के वेबसाइट पर

श्रेणी:हिंदू ग्रंथ
श्रेणी:हिंदू भाक्ति पाठ
प्रदीप पांडे

**प्रदीप पाण्डेय "चिंटू"** एगो भारतीय अभिनेता हवें जे मुख्य रूप से भोजपुरी भाषा के फिलिमन में सक्रिय बाड़ें। साल 2009 में पाण्डेय भोजपुरी फिलिम दीवाना में अभिनय के शुरुआत कइलें, जवना खातिर उनुका जूरी मेन्शन अवार्ड मिलल.

## शुरुआती जीवन आ शिक्षा
पाण्डेय के जनम 9 दिसम्बर 1992 के बम्बई शहर महाराष्ट्र में भइल रहे। ऊ फिल्म निर्माता राजकुमार आर पाण्डेय के बेटा हउवें, 1999. जे अधिकतर भोजपुरी फिलिमन में अपना रचना खातिर जानल जालें.

## करियर
साल 2009 में पाण्डेय भोजपुरी सिनेमा दीवाना में अभिनय के शुरुआत कइलें, जवना खातिर उनुका के जूरी मेन्शन अवार्ड मिलल.
भोजपुरी फिल्म इंडस्ट्री में इनका के "चिंटू" आ "प्रदीप पाण्डेय चिंटू" नाम से भी जानल जाला।

## संदर्भ

श्रेणी:1992 में जनम
श्रेणी:जियत लोग
श्रेणी:भोजपुरी सिनेमा के एक्टर
विक्रांत सिंह राजपूत

**विक्रांत सिंह राजपूत** (जनम 29 सितंबर 1986) एगो भारतीय एक्टर बाड़ें जे भोजपुरी फिलिम सभ में काम करे लें। उ आपन फिल्मी कैरियर के शुरुआत फिलिम *मेहरारू बिना रतिया कइसे कटी* से कइलें।

## निजी जिनगी
सिंह के बियाह अभिनेत्री मोनालिसा से जनवरी 2017 में भइल। विक्रांत सिंह राजपूत *नच बलिये (सीजन 8)* में प्रतियोगी रहले।

## फिल्मोग्राफी

## टेलीविजन

## संदर्भ

श्रेणी:1986 में जनम
श्रेणी:जियत लोग
श्रेणी:भोजपुरी सिनेमा के एक्टर
आम्रपाली दुबे

**आम्रपाली दुबे** (जनम 11 जनवरी 1987) एगो भारतीय ऐक्ट्रेस बाड़ी जे मुख्य रूप से भोजपुरी फिलिमन में काम करे लीं। भोजपुरी के सबसे अधिका वेतन पावे वाली ऐक्ट्रेस में गिनल जाए वाली दुबे के चार गो भोजपुरी फिल्म अवार्ड आ दू गो अंतर्राष्ट्रीय भोजपुरी फिल्म अवार्ड समेत कई गो पुरस्कार मिलल बा.
दुबे टेलीविजन सोप ओपेरा सात फेरे – सलोनी का सफर (2009) से अभिनय के शुरुआत कइली। रेहना है तेरी पालकोन की छओन में में सुमन के जानल-मानल किरदार के बाद ऊ निरहुआ हिंदुस्तानी (2014) के साथ भोजपुरी फिलिमन में उतरली। दुबे सफल फिलिम निरहुआ हिंदुस्तानी 2 (2017), बॉर्डर (2018), निरहुआ हिंदुस्तानी 3 (2018), निरहुआ चलल लंदन (2019), शेर सिंह (2019), आशिकी (2022), लव विवाह डॉट कॉम (2022) आ डोली सजा के रखना (2022) के साथ अपना के एगो प्रमुख भोजपुरी ऐक्ट्रेस के रूप में स्थापित कइली ह।

## शुरुआती जिनगी
दुबे के जनम 11 जनवरी 1987 के उत्तर प्रदेश के गोरखपुर जिला में भइल। अंत में ऊ अपना दादा के साथे मुंबई चल गइली, आ ओहिजा भवन के कॉलेज में आपन पढ़ाई पूरा कइली।

## करियर
दुबे आपन करियर के शुरुआत टेलीविजन से कइली, आ सात फेरे – सलोनी का सफर में श्वेता सिंह, मायक में टीना, रेहना है तेरी पलकोन की छओन में सुमन प्रतापसिंह आ मेरा नाम करेगी रोशन में रीत सिंह के भूमिका निभावे खातिर जानल जाली।
दुबे अपना कैरियर के शुरुआत निरहुआ हिंदुस्तानी से भोजपुरी फिलिमन से कइली. आगे ऊ पटना से पाकिस्तान, निरहुआ हिंदुस्तानी 2, बॉर्डर, निरहुआ हिंदुस्तानी 3, निरहुआ चलल लंदन, जय वीरू, शेर सिंह, आशिकी, लवविवाह डॉट कॉम आ डोली सजा के रखना जइसन सफल फिलिमन से अपना के एगो प्रमुख ऐक्ट्रेस का रूप में स्थापित कइली.
उनुका के दिनेश लाल यादव का साथे ऑन स्क्रीन जोड़ी बनावे खातिर भी जानल जाला। उहाँ के फिल्म बॉर्डर, दुनिया भर में चउथा सबसे ज्यादा कमाई करे वाली भोजपुरी फिल्म के रूप में स्थान पर बा।

## संदर्भ

श्रेणी:1987 में जनम
श्रेणी:जियत लोग
श्रेणी:भोजपुरी सिनेमा के ऐक्ट्रेस लोग
वालस लाइन

**वालस लाइन** भा **वालेस लाइन** ( भा Wallace's Line) जीव-जंतु संबंधी एक ठो काल्पनिक बाउंड्री लाइन हवे, जे 1859 में अंग्रेज प्रकृतिवादी अल्फ्रेड रसेल वालस द्वारा खींचल गइल रहे, आ एकर नाम अंग्रेज जीवविज्ञानी थॉमस हेनरी हक्सले रखले रहलन।

ई लाइन एशिया आ 'वालेसिया' के बीच के जीव-भौगोलिक प्रदेशन के बिलग करे ले। वालेसिया एशिया आ ऑस्ट्रेलिया के बीच के एगो ट्रांजिशन जोन हवे, जे पहिले मलय द्वीपसमूह भा इंडो-ऑस्ट्रेलियन द्वीपसमूह कहल जाल (आज ई इंडोनेशिया में पड़े ला)। एह लाइन के पच्छिम में अइसन जीव-जंतु मिलेलन जे एशियाई प्रजातियन से जुड़ल बाड़ें, जबकि पूरुब में एशियाई आ ऑस्ट्रेलियाई दुनो ओरिजिन के प्रजातियन के मिश्रण देखे के मिलेला। वालेस आपन 19वीं सदी के ईस्ट इंडीज (पूरबी दीपसमूह) यात्रा के दौरान जमीन के स्तनधारी (मैमल) जीव आ चिरइन में ई साफ-साफ बँटवारा देखले रहलन।

## संदर्भ

श्रेणी:जीव भूगोल